**Správa o výsledku následnej finančnej kontrole**

**za I. polrok 2012**

Kontrolná činnosť kontrolnej komisie obce Štvrtok na Ostrove v I. polroku 2012 bola vykonávaná v zmysle zákonov č. 502/2001 Z. z. o finančnej kontrole a vnútornom audite v znení neskorších predpisov, zákona č. 369/1990 Zb. o obecnom zriadení v znení neskorších predpisov.

Miesto výkonu kontroly: Obecný úrad Štvrtok na Ostrove

Kontrolované obdobie: I. polrok 2012

Kontrolná činnosť bola zameraná na :

* Kontrola vedenia a nakladania s pokladničnou hotovosťou, dodržiavanie platných predpisov za I. štvrťrok 2012, kontrola dodržiavanie zákonnosti, hospodárnosti, efektívnosti a účinnosti pri hospodárení s verejnými prostriedkami.
* Kontrola plnenia príjmov a čerpania výdavkov rozpočtu obce k 30.06.2012, dodržiavania zákona o rozpoč. pravidlách.
* Kontrola vybavovania sťažností, petícií v súlade so všeobecne záväz. práv. predpismi.
* Kontrola výdavkov - čerpanie rozpočtu - Materská škola Štvrtok na Ostrove za I. polrok 2012.

**Bod č. 1**

 Predmetom kontroly boli postupy pri vykonávaní pokladničných operácií s dôrazom na správnosť a úplnosť pokladničných dokladov. Dňa 30.3.2012 o 9,30 hod. bola vykonaná inventarizácia pokladničnej hotovosti v pokladni. Kontrolou zistený fyzický stav pokladničnej hotovosti v sume 581,45 € súhlasí s pokladničnou knihou, neboli zistené žiadne finančné inventúrne rozdiely. Príjmové a výdavkové pokladničné doklady obsahovali predpísané náležitosti / číslo, vyhotovil, schválil, prevzal ... /. Bola riadne vedená evidencia a archivácia všetkých príjmových a výdavkových dokladov. V revidovanom období boli skontrolované pokladničné doklady od 18/1012-do 137/2012.

**Bod č. 2**

Predmetom kontroly bolo dodržiavanie ustanovení zákona č. 583/2004 Z.z. o rozpočtových pravidlách územnej samosprávy v oblasti čerpania rozpočtu za rok I. polrok 2012. Tabuľka obsahuje prehľad výsledku čerpania rozpočtu v členení na bežný, kapitálový rozpočet a finančné operácie vč. ZŠ s VJM

|  |  |  |  |
| --- | --- | --- | --- |
| Rozpočet |  Schválený  | Plnenie,čerpanie | % plnenia |
| rozpočet | k 30.06.2012 |
| **Bežný** | **Príjem - bežný** | 732 043,00 | 374 352,00 | 51,14 |
| Výdaj –bežný | 722 401,00 | 331 046,00 | 45,83 |
|   |   |   |   |
|  |  |  |  |
| **Kapitálový** | Príjem | 508 382,00 | 291 501,00 | 57,34 |
| Výdaj | 637 782,00 | 452 068,00 | 70,88 |
|  |  |  |  |
| **Finančné operácie** | Príjem  | 268 785,07 | 142 083,00 | 52,86 |
| Výdaj- spl.istiny úveru SFRB, VUB | 28 300,00 | 14 544,00 | 51,39 |
|   |  |  |  |
|  | **Príjmy celkom** | **1 509 210,07** | **807 936,00** | **53,53** |
|  | **Výdavky celkom** | **1 388 483,00** | **797 658,00** | **57,45** |
|  |  |  |  |  |

Súčasťou materiálu je aj podrobné čerpanie rozpočtu k 30.06.2012.

Z ktorého vyplýva, že niektorých položkách rozpočtu došlo k vyššiemu čerpaniu, ako bol schválený rozpočet alebo k čerpaniu napriek tomu, že neboli rozpočtované, tieto zistené skutočnosti navrhujem zapracovať do úpravy rozpočtu.

**Bod č. 3**

Predmetom kontroly bola kontrola dodržiavanie a uplatňovania zákona č.9/2010 Z.z. o sťažnostiach v z.n.p. a príslušného VZN. Kontrolou bolo preverené, či sa dodržuje postup pri prešetrovaní a vybavovaní sťažností stanovený zákonom a príslušným VZN z hľadiska príslušnosti osôb na vybavenie, zákonných lehôt atď. Každé podanie fyzickej osoby**,** alebo právnickej osobyoznačené ako sťažnosť, alebo podanie, z obsahu ktorého bolo zrejmé, že je sťažnosťou, bolo v I. polroku 2012 po odstúpení z centrálnej evidencie pošty zaevidované v centrálnej evidencii sťažností.Stav vybavovania sťažností v I. polroku 2012

Celkový počet sťažností : 3

 z toho: vybavené 2

 odložené 1

Záverom môžem konštatovať, že kontrolou stavu vybavovania sťažností, ktorá sa vykonáva priebežne, neboli zistené žiadne nedostatky.

**Bod č. 4**

Predmetom následnej finančnej kontroly bola kontrola čerpanie rozpočtu - Materská škola Štvrtok na Ostrove za I. polrok 2012. Kontrola bola zameraná  na dodržanie predpísaného rozpočtu. Čerpanie za I. polrok 2012 je uvedené v nasl. tabuľke:

Zistený stav :

|  |  |  |  |
| --- | --- | --- | --- |
|  | Schvál. rozpoč. | Čerpanie k 30.06.12 | % plnenia |
| Mzda-MŠ | 33500,00 | 13080,00 | 39,04 |
| Odvody zo mzdy | 11310,00 | 4659,00 | 41,19 |
| Elektrická energia+plyn | 18500,00 | 7206,00 | 38,95 |
| Telefón, poštovné | 250,00 | 115,00 | 46,00 |
| Material | 1000,00 | 545,00 | 54,50 |
| Knihy a časopisy | 300,00 | 0,00 | 0,00 |
| Oprava a rekonštrukcia | 500,00 | 0,00 | 0,00 |
| Deň deti súťaže | 0,00 | 30,00 | -  |
| Všeobecné služby | 0,00 | 1370,00 | -  |
| Kominárske práce | 250,00 | 0,00 | 0,00 |
| Prídel do SF | 420,00 | 175,00 | 41,67 |
| PN | 0,00 | 169,00 | -  |
|  | **66030,00** | **27349,00** | **41,42** |

Ako z uvedenej tabuľky vyplýva, 2 položkách došlo k čerpaniu napriek tomu, že nebol schválený rozpočet, výrazné prekročenie čerpania bolo len v položke všeobecné služby- vypracovanie statiky. Zistený stav navrhujem zapracovať do najbližšej zmeny rozpočtu. V ostatných prípadoch nedošlo k prekročeniu schváleného rozpočtu.

Vo Štvrtku na Ostrove, 25.08.2012

 Nora Dohoráková

 hlavná kontrolórka